Pallas (syn Pandióna)

Pallas alebo Pallás (starogr. Πάλλας – Pallas/iný prepis Pallás, ) je v gréckej mytológii syn aténskeho kráľa Pandióna II. a jeho manželky Pylie.Apollodoros, Bibliotheca, 3,15,5.

Antický autor Apollodora z Atén zaznamenal, že po smrti aténskeho kráľa Kekropa II. ovládol Atény jeho brat Métión so svojimi synmi. Zákonný dedič trónu Pandión utiekol do Megary, kde sa oženil s Pyliou, dcérou kráľa Pyla a neskôr v Megare prevzal kráľovské žezlo.

Pandión a Pylia sa stali rodičmi štyroch synov, Palla, Lyka, Nisa a Aigea, ktorý neskôr Métióna z Atén vyhnal a zasadol na kráľovský trón.Apollodoros, Bibliotheca, 3,15,6. Pallas mal potom päťdesiat synov, ktorých vychoval v nepriateľstve k svojmu bratovi Aigeovi. Jeho synovia, "Pallantovci" sa následne pokúsili pripraviť Aigea o trón, ale zabránil im v tom neskorší aténsky kráľ, Aigeov nevlastný syn Théseus, ktorý Palla a jeho synov pozabíjal.Pausanias, Periégésis tés Hellados, 1,22,2. 

Hieronym, ale aj iní antickí autori, ktorí zostavili zoznam kráľov Atén, kráľa Métióna neuvádzajú, ale tvrdia, že Pandión II. bol následníkom aténskeho kráľa Kekropa II. a po ňom sa stal v Aténach kráľom jeho syn Aigieus.Hieronymus, Chronicon, 16-187.Eusebios, Kronika 2,185.

 Referencie a bibliografia 

 Pozri aj 
 Zoznam mýtických panovníkov Atén

Kategória:Postavy gréckej mytológie